Pentagon Force Protection Agency

Pentagon Force Protection Agency (PFPA) er en etat i det amerikanske Forsvarsdepartementet med ansvar for sikkerheten ved hovedkvarteret Pentagon. Etaten ble opprettet etter terrorangrepet 11. september 2001 med oppgaver fra den tidligere politistyrken ved Pentagon, Defense Protective Service (DPS), samt utvidet ansvar for forebygging, beredskap, etterretning og respons i forbindelse med eventuelle terrorangrep.

PFPAs ansvarsområde omfatter selve Pentagon-bygningen og det 1,1 km² store omkringliggende landområdet, samt en rekke forsvarsdepartementsbygninger i Washington-området.

Referanser

Eksterne lenker


Kategori:USAs forsvar
Kategori:Føderalt politi i USA